**«Тыам тыла бараксан» бэлэмнэнии бөлөх иитиллээччилэригэр**

**аһаҕас дьарык суолдьута:**

**Дьарык соруктара:**

* музыка характерын быhааралларын, билэр айымньыларын таайалларын ситиhии;
* хамсаныылары музыканы истэн сөпкө оҥороллорун ситиhии;
* оҕолор ыллыылларыгар бэйэлэрин куоластарынан ыраастык, музыканы истэн ыллыылларын ситиhии;
* ырыа тылын сөпкө ыллыылларын чочуйуу;
* музыканы таба истэн оонньууга сопко кытталларын ситиhии.

**Дьарык сайыннарар соруктара:**

- долган суруйааччыларын, мелодистарын айымньыларын билиһиннэрии, үөрэтии;

- хоһоону дорҕоонноохтук ааҕалларын ситиһии;

- ырыа ис туругунан сөпкө хамсанан, музыкатын сөпкө истэн, ыллыыр дьоҕурдарын сайыннарыы;

- педагог биэрэр боппуруостарыгар сөптөөх эппиэти биэрэн, кэпсэтэр дьоҕурдарын сайыннарыы;

- толкуйдуур, айар дьоҕурдарын сайыннарыы.

**Дьарык иитэр соруктара:**

- музыка нөнүө кэрэ иэйиини иҥэринэллэрин ситиhии;

- патриотизм тыынын инэрии.

**Тыл суолтатын быhаарар улэ:**

Һонтоктоок – сон; огуруолаак атактаак – оҕуруолаах этэрбэстээх; тирии маамыбытынан – тирии маамыктанан; иньэ көрдүк – ийэ курдук о.д.а.;

**Дьарыгы ыытыы метода, приемнара:**

Нагляднай (видеопрезентация, слайдалар), тылынан (бэсиэдэ, кэпсээн, быhаарыы), практическай (эрчиллиилэри оноруу), хайҕааhын, биирдиилээн уонна уопсай үлэ.

**Ыытыллар үлэ**:

1. Евдокия Семеновна (Огдуо) Аксенова олоҕуттан кылгастык билиһиннэрии;
2. «Көмөлөһөбүн» - хоһоону аахтарыы, иһитиннэрии;
3. «Дулгааннар кыыстара» - ырыаны хатылааһын, толоруу;
4. «Һаас кэллэ» - хоһоону аахтарыы, иһитиннэрии;
5. «Булчут ырыата» - ырыаны ыллаан иһитиннэрии;
6. «Морооско» - хоһоону аахтарыы, иһитиннэрии;
7. «Уол ого туһунан» остуоруйаны көрдөрүү, ис хоһоонун ырытыы;
8. «Күн тахсар ырыата» олохтоох мелодист В.А. Туприн ырыатын хатылааһын, ыллааһын.

**Туттуллар матыырыйааллар**: хоһооннор ис хоһоонноругар сөп түбэһэр хартыыналар; ноутбук, экран; ырыалар фонограммалара.

**Дьарык хаамыыта :**

**Дорооболоруҥ, оҕолоор!**

Бүгүн биһиэхэ **«Тыам тыла бараксан”** диэн темаҕа аһаҕас интегрированнай дьарык буолар, ол аата уус – уран ааҕыы уонна музыка дьарыктарын холбоон биир дьарыгы ыытыам. Бу дьарыкпыт төрөөбүт тыл, сурук – бичик күнүн декадатын чэрчитинэн ыытыллар. Олунньу 13 күнүгэр СР сыл аайы төрөөбүт тыл, сурук – бичик күнүн бэлиэтиибит. Ол чэрчитинэн биһиэхэ, Үрүҥ Хайаҕа сыл аайы «Тыам тыла бараксан» диэн ааттаах долган омук поэтессатын, суруйааччытын Евдокия Егоровна Аксёнова уонна олохтоох долган суруйааччылара айбыт хоһооннорун дорҕоонноохтук ааҕыыга оскуола тэрийиитинэн күрэхтэһии ыытыллар. Быйыл эмиэ бу олунньу 13 күнүгэр ыытыллаары турар, онно биһиги иитиллээччилэрбит эмиэ кыттыыны ылаары сылдьаҕыт дии.

Ханнык баҕарар оҕо – бэйэтин төрөөбүт тылын кыра эрдэҕиттэн билиэхтээх. Бэйэтин төрөөбүт тылын билэр, төрөөбүт тылынан киэн тутта улааттаҕына бу оҕо төрөөбүт улууһугар, нэһилиэгэр туһалаах, патриот киһи буола улаатар. Эһиги эмиэ кыра эрдэххититтэн бэйэҕит төрөөбүт тылгытын билэн улаатыахтааххыт. Ол курдук Россия үрдүнэн бу биһиги Үрүҥ Хайа бөһүөлэкпитигэр эрэ долган омук түөлбэлээн олорор.



Билигин биһи долган омук бастакы поэтессата, остуоруйа, хоһоон, ырыа айааччыта Евдокия Егоровна, Огдуо Аксенова айымньыларыттан билсиэхпит, ааҕыахпыт, ыллыахпыт. Ол иннинэ Евдокия Егоровна олоҕун кылгастык билсиһиэҕин эрэ.

Евдокия (Огдуо) Егоровна Аксенова 1936 с. олунньу 8 күнүгэр Сэбиэскэй союзка Таймырскай (долгано – ненецкэй) национальнай уокурукка төрөөбүтэ. Огдуо Аксенова долган поэтессата, долган суругун – бичигин төрүттээччитэ буолар.

Кини хоһоону оскуолаҕа үөрэнэ сылдьан суруйарын саҕалаабыта. Евдокия Егоровна кэлин хоһооннорун, остуоруйаларын долган тылынан суруйар буолбута. Остуоруйаларын, хоһооннорун хомуурунньуга «Бараксан» диэн ааттаах кинигэ буолан бэчээттэммитэ. Иккис «Долганнар ырыалара» диэн кинигэтигэр бэйэтэ айбыт ырыаларын киллэрбитэ. Өссө кини оҕолорго анаан «Морооско» диэн кинигэни бэчээттэппитэ.

1978 с долганныы алфавиты бэлэмнээбитэ, 1979 c, бу алфавита бигэргэнэн Дудинка оскуолатыгар эксперименнаан үөрэтэн барбыттара. 1983 с Таймырскай уокурукка 6 оскуола долган алфавитынан оҕолору үөрэтэн

саҕалаабыттара. 1990 с дьэ бу алфавит бүтэһиктээхтик бигэргэнэн дьэ бары оскуолалар долган алфавитынан үөрэтэр буолбуттара. 1980 с 4000 – н тахса долганныы тылы булан долган тылын словарын оҥорбута. Кэлин эмиэ хоһоон айарын салҕаабыта.

* Билигин Огдуо Аксенова **«Көмөлөһөбүн» диэн хоһоонун** Айна Туприна ааҕан иһитиннэриэ.



**Көмөлөһөбүн**

Чып-чып, чыбы-чаак

Ыллаабыта чыычаак,

Аньаккаанын аппыта,

Кумааркааны һиэбитэ.

Онтон эмиэ аппыта,

Кумааркааны уоппута,

Чэкчэкээттэн тэйбитэ,

Уйатыгар илпитэ,

Оголоро топпоттор,

Каллааҥҥа кантайаллар

Канныктара котунуй?

Канныктара тойонуй?

Күҥү мэлдьи һылдьабын

Кумаардары кабабын,

Чыычаакка көмөлөһө,

Оголорун иитиһэ.

Огдуо Аксенова оҕолорго, улахан дьоҥҥо анаан элбэх хоһоону айбыта. Сорох хоһоонноругар мелодия айан ырыа оҥортообута. Ол курдук «Дулгаанар кыыстара» диэн ырыа хоһоонун, мелодиятын кини айбыт эбит.

* билигин кыргыттар толорууларыгар **«Дулгааннар кыыстара»** диэн ырыаны истиэҕиҥ эрэ.

**Дулгааннар кыыстара**

О. Аксенова тыла, мел.

Ойуулаак һонтоктоок,

Огуруолаак атактаак

Һылаас тыал таптала

Һарсиэрдатын көрсүстэ

Дулгааннар кыыстара,

Дулгааннар кыыстара.

Кыраһа ньуоҥуһутун

Кыыс үөртэн булбута,

Тирии маамытынан

Түүрэ тардан ылбыта.

Һүбэтэ, ньымата

Һуругу кыайааччы,

Колкозтан карчыны

Кардалынан карбааччы.

Огдуо Аксенова хоһоонноругар төрөөбүт дойдутун Таймыыры,кини кэрэ айылҕатын хоһуйар. Төрөөбүт дойдутун күүскэ таптыыр, үлэһит дьонунан – сэргэтинэн киэн туттар эбит.



* **Хоһоон «һаас һиэллэ» -** Туйаара Петрова ааҕарын болҕойон олорон истиэҕин эрэ.

**Һаас кэллэ**

Һаас кэллэ, үөрүү үксээтэ,

Күммүт үлэтэ элбээтэ.

Һобуой һыранар көксүтүн,

Кыһыны мэлдьи тоҥмутун.

Чэкчэкээ төбөтө караарар,

Каара һукуйдуу уһуллар,

Тирии үрдүгэр оголор,

Кадьарык көрдүк оойнууллар,

Һааскы үөр каастыы лыглыйар,

Этэллэр һаҥа тугуттар.

Гинилэр ого көрдүктэр,

Ньыйҥааран көтө һылдьаллар.

Каарбыт һоронон баранна,

От һиртэн үүнэн тагыста,

Күнү һэбирдэк илиитэ

Маабыччыт киһилии капта.

Огдуо Аксенова биһиги билэрбитинэн өссө «Булчут ырыата» диэн хоһоонноох, ол хоһоонугар мелодия айан ырыа оҥорбут. Бу хоһоонун кини төрөөбүт Таймырыгар, кини кэрэ айылҕатын хоһуйан, булчут дьонугар анаан суруйбут. Билигин чуумпутук олорон ол ырыаны истиэҕин эрэ, онтон боппуруостарга эппиэттиэххит.



**(«Булчут ырыата»** ырыаны истии)

**Булчут ырыата.**

Үрүҥ көбүөр Таймыырбын

Кырабыттан таптыыбын,

Иньэ көрдүк дойдубун

Һылаас дьиэлии һаныыбын.

Таймыыр аанын арыйан

Бары булдун бултатар,

Элдэнинэн эймэҥнээн

Һирбин, һуолбун һырдатар.

Күнүм һирэ көгөрөр

Күндү олок тэриллэн,

Дьоллоох норуот олорор

Үйэбитин күүһүрдэн.

* Туох туһунан ылланар эбит?
* Мелодията хайда5ый? (бытааннык, ыксаабакка, наҕыллык ылланар)
* Элдэн диэн сахалыы тугуй? (дьүкээбил)



Билигин эһиэхэ **«Морооско»** диэн Огдуо Аксенова хоһоонун Арсен Верховцев ааҕыаҕа, болҕойон олорон истэбит.



**Морооско.**

Морооско, морооско,

Минньигэс уоска.

Күһүн кэлэрин

Һүрдээк күүтэбин,

Оччого комуйуом,

Тыһыта ыагыам,

Үгүстэ буһарыам,

Балтыбын аһатыам.

Күн аайы һылдьабын,

Амсайа түһэбин.

Күн тыкта ааҥҥа,

Ичигэс һуоргаҥҥа

Һытабын утуйа

Ураһа дьиэгэ.

Һарсиэрда турдум,

Һолуурдаак бардым.

Каастар айаннаан

Ааспыттар манан,

Барытын сиэбиттэр,

Көтөн каалбыттар.

Инник диэк билиэм,

Өрүһүнэн буолуом.

* Огдуо Аксенова хоһоон суруйарын таһынан оҕолорго анаан өссө **остуоруйалары айбыт эбит.** Билигин долган норуотун «**Уол ого туһунан**» остуоруйатынан Айысхан Сыроватскай, Үрүҥ Хайа орто оскуолатын үөрэнээччитэ бэйэтэ оҥорбут мультигын көрүөххэйиҥ эрэ.

**(мультик көрүү)**

* Туох туһунан остуоруйа эбитий?
* уол оҕону ииппит төрөппүттэрэ уолларын кырдьаҕас дьону убаастыырга, таптыырга; кыаммат дьоҥҥо – сэргэҕэ көмөлөһөр үчүгэй хаачыстыбаларга үөрэппиттэр эбит.

**Дьарык түмүгэ:**

- **бүгүҥҥү дьарыкка туох саҥаны биллигит?**

- Огдуо Аксенова диэн суруйааччыны кытта билистибит.

- **Кини тугу айар эбит?**

- остуоруйа, хоһоон, ырыа.

- **О. Аксенова хоһоонноругар, ырыаларыгар тугу хоһуйар эбит?**

**-** төрөөбүт дойдуга, дьонугар – сэргэтигэр, айылҕаҕа тапталы хоһуйар.

- **Өссө тугу гынныбыт?**

- «Уол оҕо туһунан» остуоруйа мультигы көрдүбүт.

* Бүгүҥҥү дьарыкка биһиги О. Аксенова хоһооннорун, ырыаларын аахтыбыт, ыллаатыбыт. Биһиэхэ, Үрүҥ Хайаҕа эмиэ хоһоон, ырыа айааччылар элбэхтэр. Олортон биирдэстэрэ «Алгыс аптаах биһилэҕэ» кинигэ автора Владимир Ануфриевич Туприн буолар. Билигин кини **«Күн тахсар ырыата»** диэн ырыатынан бүгүҥҥү дьарыкпытын түмүктүүбүт.

**Күн тахсар ырыата**

Вл. Туприн тыла, мел.

Күн тахсар ырыатын

Иһиттим ыллаата,

Чуорааннарын барытын

Саҕахха ыйаата

Сүүс чуораан чугдаарыа,

Күнүм уота сандаарыа,

Көтөллөр дорҕооннор,

Көстөллөр толооннор.

Кырдалга, хонууга

Кылыйан эрэллэр,

Ол күөххэ, ол ууга

Мичиҥнии күлсэллэр.

Сарсыарда сарыала

Тэтэрэ тэйиитэ,

Күн тахсар ырыата

Сүрэхпэр дьиэрэйэр.

аһаҕас дьарык суолдьутун суруйда Черкашина А.Д.,

үрдүк категориялаах музыкальнай салайааччы.